
1 Introducció 


Ja fa temps que s'ha observat una evolució irregular de la semivocal /-uj final 
del català antic, per la qual consonantitza en (-tl, evolució que fou apreciada 
per primer cop en els mots arrel i gual i en el topònim Òpol, i posteriorment 
observada en d'altres mots. 


2 Estat de la questió 


El primer en buscar-ne una explicació fou Pierre Fouché, qui no admeté la conso- 
nantització (-ul X (-H en final absolut de mot i l'explicà per d'altres vies. Segons 
aquest investigador, la paraula gual presentaria un ètim Y VADU amb sufix 
ALE, d'on VVADU 4 ALE 5 "quazal X qual per caiguda de la (zJ intervocàlica: 
arrel seria un derivat postverbal d'arrelar d RADICILARE: mentre que Ópol 
resultaria d'un creuament entre OPPIDU i fOPPULU, derivat que resulta de 
l'anterior amb canvi de sufixt. 


A. M. Alcover i Francesc de Borja Moll demostraren, pel que fa a arrel, la 
inviabilitat de la teoria de Fouché i entengueren l'evolució (-uj X (-Hj per fonètica 
sintàctica: segons aquests autors, el mot primitiu rahiu es presentava seguit, 
generalment, de la preposició de, amb la qual cosa s'esdevindria una situació 
semblant la del grup -ut- intern (similar al que s'obtenia, diuen en malaut o 
gauta), el canvi Jul X EH es produiria així, per simple conversió de la u en 
P. Pel que fa a gual, aquests autors accepten la hipòtesi de Fouché23. Mentre 
que, respecte a Opol, proposa l'ètim OPPIDU sense explicar el pas l-uj S FH ni 
al-ludir a la teoria de Fouché". 


Joan Coromines ha estat l'autor que més estudis ha dedicat al tema, ara bé, si 
el resseguim en els seus escrits, podem constatar que n'ofereix diferents raons, 
algunes de les quals són contradictòries i tot. 


En el seu estudi a les Vides de Sants Rosselloneses, al-ludeix al pas -LD XS -u 
i les ultracorreccions que s'originaren en voler restablir la consonant originària 
mitjançant el pas ul — FH, les quals s'observen majoritàriament en situació 
medial i no pas final. D'aquesta manera, rail € RADICEM i nuls € NUBES 
serien mostres d'ultracorreccions". El mateix afirma en ocupar-se del mot arrel, 
on aclareix, rebatent Fouché, que la consonantització (-uj — HJ no constitueix 
en català 


un fenomen de fonètica històrica normal, ni tampoc estrictament 
fonètic o d'aparició regular en cap posició de la paraula, si al mig del 
mot es dóna un poc més sovint, ni allí és gaire freguent (fenomen 
de vaivé fonètic, quasi una ultracorrecció d'un fet imminent, que 
en el conjunt dels parlars catalano-occitans tingué més amplitud en 
posició interna que final. 





lFouché, 1924, p. 216 

2 Alcover, Antoni M. i Moll, 1968, 1969, LU, p. 17, s.v. arrel 

8 Alcover, Antoni M. i Moll, 1968, 1969, VI, p. 432, s.v. gual. 
4 Alcover, Antoni M. i Moll, 1968, 1969, VIII, p. 13, s.v. Òpol. 
5 Coromines, 1974, p. 301-302 

6 Coromines (1980, 2001, EL, p. 415, J s.v. arrel. 


Ara bé, més endavant i en la mateixa obra on llegíem l'anterior, l'autor sembla 
contradir-se. En parlar de l'etimologia de gual, Coromines exposa, després de 
manifestar que la (-ul passa sovint a (-3Í, que es tractaria d'un 


principi fonètic inconclús, que Fouché es negava, parcialment, a ac- 
ceptar, per un dels seus nombrosos prejudicis d'apriorista fonètic 


i, tot seguit, remet al seu estudi sobre les Vides de Sants Rosselloneses que 
acabem de citar". Amb la qual cosa l'exposició acaba restant bastant fosca: es 
tractaria d'una ultracorrecció o d'un principi fonètic inconclús7 


Potser per desfer aquesta ambigúitat, l'autor torna a insistir en la seva prime- 
ra idea: l'evolució fonètica que ens ocupa es deuria a la ultracorrecció, sense 
concretar ara, però, si es relaciona amb alguna llei fonèticaS. Aquesta darrera 
opinió és compartida per Paul Russell-Gebbett" i per Joseph GulsoyiC. 


Finalment, i ja per acabar aquest repàs a l'estat de les investigacions, valgui 
a dir que Philip D. Rasico accepta aquesta hipòtesi de J. Coromines, si bé la 
matisa. Segons Rasico, la consonantització de la (-ul final seria l'extensió de 
la ultracorrecció -ujs (-Hl que s'observa en aquells casos en què la -u proce- 
dia d'una -l implosiva, la causa seria l'equivalència acústica, cita com exemple 


Cardedol € t"CAR-DE-DUCEUN. 


3 Problemàtica que genera l'evolució fonètica del 
topònim Cardedeu. 


L'exemple triat per Rasico no podria ésser més desafortunat, en primer lloc 
s'ha de dir que l'etimologia del topònim és una questió encara no resolta", en 
segon lloc, cal dir que la seva primera documentació, sota la forma Carotitulo 
(document del 30 d'octubre del 941)8 fa que sigui totalment inacceptable la 





T Coromines (1980, 2001, IV, ps. 691 i 693 nota 1. J s.v. gual. La mateixa idea de principi 
fonètic inconclús es pot apreciar en la mateixa obra i volum (vid. fornal, ps. 130 i 182 nota 
2, s.v. forn). 

8Coromines (1980, 2001, V, p. 990 nota 3J (s.v. núvol): La forma nul, resultat d'una 
ultracorrecció. 

9Russell-Gebbett, 1965, p. 38 

lOGulsoy, 1977, p. 38 

ll Rasico, 1980, p. 100 

12J. Balari pensà en un "fQUERCITULUM originari, etimologia refusada per Alcover i Moll 
en el Diccionari català-valencià-balear per impossibilitats fonètiques, cosa que els portà a pro- 
posar l'ètim "fCAR-DE-DUCE, el qual és a totes llums impossible, ja que en la documentació 
medieval s'observen sempre les formes Carotitulo, Cartitulo, Cardedol i Cardedeu. Més re- 
centment, i d'acord amb aquestes formes, F. Cardoner ha proposat l'etim "fCAR-TITULUM 
i explica el reflex Carotitulo per hipercorrecció deguda a l'etimologia popular, segons aquesta 
interpretació es tractaria del resultat de la suposició d'un "CAROLI-TITULUM original. El 
nostre company Pere Balafià, a qui agraeixo la informació sobre l'estat d'aquesta questió, 
em comunica que treballa actualment en aquesta etimologia basant-se en la primera forma 
documentada ( Carotitulo) que, per a ell seria el resultat més proper a l'etimològic i no pas el 
derivat d'una ultracorrecció. 

13Rius Serra, 1945, I, p. 21 (doc. 20).Vegeu-hi també I, p. 80: Cardetulo (doc. 98, 4 de 
febrer de 972), I, p. 337: Cardedol (doc. 675, 24 de desembre de 1072), III, p. 86: Cardedol 
(doc. 895, 30 de març de 1129), III, p. 105-106: beate Marie Rartitulo i Rartitulum (doc. 


presència de -l- per ultracorrecciól, aquesta consonant haurà d'ésser, doncs, 
etimològica. 


Aquesta questió, en principi, fóra intranscendent sinó fos perquè suposa una 
evolució fonètica com la que mostrem a continuació: Carotitulo (o Cartitu- 
lo) S Cardedol x tCardedou S Cardedeu. És a dir, observem el fet contrari al 
que ens referíem suara: tenim, ara, una vocalització de la -H final absoluta en 


ul. 
Aquest fenomen ja fou observat per Joan Coromines, el qual explica per dissi- 
milació el pas (HJ — -uj tan corrent en els noms de lloc que contenen una altra 


lL com Palou € Palol € Palazol, Valldaneu € Vall de Daniel (segurament Torre- 
lameu € Torre-la-mel) i d'altres. 


Aquesta raó, però, no justifica el pas FH X F-ul en el cas concret del topònim 
Cardedeu. D'altra banda, és difícil d'aclarir el pas fonètic que ens ocupa per 
fonètica sintàctica, tot suposant un "Cardedol del Vallès o tCardedol de Vi- 
lamajorió. Per una banda, no hi ha cap altre topònim amb el mateix nom 
a Catalunya, cosa que obligaria a una tal distinció, d'altra banda, ni tan sols 
trobem en els documents TCardedol, in Vallense. 


Suposar que fóra una ultracorrecció del pas (-uj — F-Hl (el qual, segons Coromines 
i Rasico, és ultracorrecció de la vocalització de la (-4 implosiva) comportaria 
una interpretació massa rebuscada i difícil d'acceptar. Sembla, doncs, que la 
vocalització d'aquesta (-Hl final absoluta, el primer testimoni de la qual és del 


1264, és un fet aillat respecte de la vocalització de la (-H implosiva'T. 


4 Datació de la vocalització de la (-H implosiva i 
les seves correccions. 


El primer que haurem de fer per dilucidar el tema que presentem és posar en 
joc els quatre factors que han anat apareixent fins ara: la vocalització de la -H 
implosiva, les ultracorreccions que genera, la vocalització de la (-H final absoluta 
i la consonantització de -uj a què al-ludíem en iniciar el present article. 


Pel que ateny a la vocalització de la (-H implosiva, Rasico suposa que s'hauria 
produit ja en el segle XIIIS, J. Rafel i Fontanals la situa com a realitzada en 
el segle XI, mercè a una ultracorrecció: Palal Dano (1017), cosa que demostra 





918, 19 de gener de 1132), III, p. 114: Cartitulo (doc. 930, 23 de gener de 1135). Vegeu, 
també, Font i Rius, 1969, I, p. 477-478: Cardedol (doc. 321, 12 de maig de 1272), p. 487: 
Cardedol (doc. 8326, 13 de juny de 1274). Finalment, vegeu, a més, Miquel Rosell, 1945, I, p. 
397:Sancta Maria de Chardedol (doc. 379, any 1067). 

La primera documentació que presenta la forma actual ( Cardedeu) és del 3 de setembre de 
1264, en el document on Jaume I concedeix a la vila el privilegi de resoldre les causes civils i 
criminals davant el seu batlle ( Vid. nota 23). 

14 No tinc constància de cap reflex " Cardedod, t Cardedots o similar, els quals abonarien la 
hipòtesi d'un ètim "fCAR-DE-DUCE 

15 Coromines, 1977, UI, p. 230 

16 Recordem que, en el segle XI, Cardedeu es trobava dins els termes del castell de Vilamajor 

1TPerò, com veurem tot seguit, aquest mot no és l'únic que presenta una evolució fonètica 
anòmala d'aquest tipus. 

18Rasico, 1981, p. 18: Així mateix l'evolució de SOL(DDU 5 (...) sou es pot apreciar en 
sos (1170-1192) pel plural sous. 


l'existència d'una forma fònica (palàul, pronunciada amb una J-uj semblant a la 
que produia la vocalització de la HP. La mateixa opinió és compartida per 
Gulsoy: El nom del poble Vilopriu (del Baix Empordà), que Coromines deriva 
de Villa Hilperici, es veu en un escrit de 1078 com Viladprici, on la d és una 
grafia inversa d'una u, és a dir que hi hauria davall de l'esmentada forma una 
Vilaup-, amb una (-uj provinent de la segona l de Vila (Hi)l-, però que el notari 
l'havia associat amb la J-u) que resulta de la -d final en el llenguatge parlat". 


Sembla que podem acceptar el que suggereixen Carles Duarte i Àlex Alsina 
en situar el procés de vocalització de la (-H implosiva com a acomplert en el 
segle X, mentre que les ultracorreccions s'iniciarien durant els segles X-XI2.. 
La hipercorrecció que ens ofereix Gulsoy ens aporta a més una nova dada: les 
correccions a la vocalització de la F-H implosiva són contemporànies a l'evolució 
-d'- Ful. 


5 Documents i datació de (-H X l-ul i de l-uj X/Í-H. 


Ara bé, pel que fa als dos fenòmens que ens ocupen, la cronologia sembla ser 
diferent: el primer exemple del pas (-ul — (HJ és del 1248, com veurem tot seguit: 
mentre que la primera documentació de la vocalització de la F-H final absoluta 
és del 1264. 


Per passar a un millor estudi d'aquests canvis fonètics, donem a continuació 
un llistat dels diferents exemples que n'hem trobat, per no pecar de prolixitat, 
donarem l'exemple més antic que hem trobat de cada mot: 


/1/ per mi e pels mels e per la mia posteritat 2 (1248), "meus". 


(2/ Datum, apud Cardedeu, LI nonas septembris anno Domini 
MCCLX quarto. Sed indeteneamini stari juri et audire primam sen- 
tentiam intus in villa predicta de Cardedeu eoram bajulo vel curie 
Barchinone 8 (3. setembre 1264) 


/3/ Vilaatralistt (1276), Viladrau € VILA ADRALD 

/4/ Opulo (1286) i Opol (1306) 2, Òpol £ "Opou £ "Opeu £ fOped £ 
OPPIDU 

/5/ e que públicament deixés lo meu fet que fet li avia"0 (s. XIII), 
mal. 

/6/ e éran mosques ben tan grosses e tan grans com una glan, e 
entraven per les narils als cavalls"" (s. XIII), 'narius" 





19 Rafel i Fontanals, 1970, p. 195-196 

20Gulsoy, 1977, p. 86 

21i Alsina i Reith, Àlex Duarte i Montserrat, 1984, 1986, I, p. 244 i 246, respectivament. 
Vegeu-ne també les ps. 178-180 (pel que fa al pas -Id S vv) i 221 (pel que fa a la ultracorrecció). 

22Russell-Gebbett, 1965, p. 104 (text 30, ratlla 4). 

33 Arxiu de la Corona d'Aragó, Reg. 13 -f. 217y 

24 Alcover, Antoni M. i Moll, 1968, 1969, X, p.805: s.v. Viladrau 

25 Vegeu nota 1 

26Desclot, 1949, 1951, HI, p.19 

2TDesclot, 1949, 1951, V, p.93. Segons J. Coromines, hom llegeix naril en el Libre de 
contemplació en Déu, de Ramon Llull (vegeu naril dins Coromines, 1980, 2001, V, p.882, s.v. 
nas). 


/T/ A la fornal fan lo vidre 8 (s. XIV, R. Llull, Doctrina pueril), 
fornal € tfornau . FORNACEM 


/8/ quant lo cors fo costa l'esgleysa de Sent Cristau él pesà tant que 
hom no:l podia dur ni maure d'un loc (s. XIII), 'Sant Cristòfol". 


/9/ Eu son rail e linatge de DavidX0 (s. XIII), 'arrel', rail € raiu £ 
rasiu € tradid € RADICEM. 


/10/ e que veyam la paraula en carn, e:l sol en la nul, e:l lum en la 
testa$t (s. XIII), "núvol, nul € nuu € NUBES. 


/11/ matà al lleó, e un petit aucell, ab ses ales tallants, matà lo 
cocodriu32 (1383), "cocodril 


/12/ Ací jau Anibau lo gran guerrers) (1399-1408, A. Canals, Scipió 
e Anibal) 'Anibal' 


/13/ L'enteniment per vos detau 
mirant que sou del eternal rey temple, 
si lo degut per poc saber yo call, 


prestau merçè d'umilitat exemples" (poc després del maig de 1453), 
detall: 


/14/ la del brial, 

ell li abeura lo ... punyal 

fins a les dolses, 

les carns té fluizes com cimolses 
la malastrugal 

no és, emperò, gens pauruga 

en dar-se al gual, 

mi en calar-se 


... V'ascandal fins les frazuresY (s. XV, Col-loqui de dames), gual £ guau — 
EVVADU 


ns r-ne a un comentari ser rà, a més a mé u xem- 
Abans de passar-ne a un comentari, potser caldrà, a més a més d'aquests exe 
ples, donar-ne altres dos i fer dos aclariments: 


/15/ un bon mal de Jhesucrist eu viu, 
a mi lo Nostre Senyor lo:m diu: 

eu te conjur part Déu e Sent Feliu, 

e per les misses que prevere diu, 





28 Coromines, 1980, 2001, IV, p.130. Fornal, s.v forn. 

29Neugaard, E. J. i Rniazze, 1977, III, p. 325. D'altra banda, Cristau demana una etimo- 
logia Cristòbal i no pas Cristòfol, en efecte, Cristòbal no era pas un antropònim desconegut a 
Catalunya, com demostra l'obligació de fer un jurament a Sen Cristòval de Buse que llegim 
a Russell-Gebbett, 1965, p. 83 (text 18, ratlles 35-36). 

SONeugaard, E. J. i Rniazze, 1977, II, p.141 

31Neugaard, E. J. i Rniazze, 1977, II, p. 340 

32 Eiximenis, 1927, p. 106: hom llegeix cotodriu en el text, corregeixo d'acord amb Coromi- 
nes, 1980, 2001, II, p. 795, s.v. cocodril. 

833 Aquest explicit apareix en un inventari que J. M. Madurell i Marimon data el 1410 (Ma- 
nuscrits en català anteriors a la impremta (1312-1474) (Barcelona, 1974), pàgs. 43-44), prenc 
la cita de Rico, 1983, p.263 nota 12. 

34 Martines, 1946, p.126 

85 Coromines, 1980, 2001, IV, p.692: s.v. gual 


qu'ací no metes branca ne rahiu: 
mor-te, mal, que Déu t'o diul8ó. ( 
buba negra), 'arrel' 


/16/ En el Testament de Bernat Serradell, de Vic (inicis del XV), lle- 
gim el segiient, posat en boca d'un personatge que presenta cognom 
occità (segons Arseni Pacheco, editor del text) i que parla una bar- 
reja de català amb occità i, particularment, amb francès: 

Mange pié de conills en sols 

si garir vOuS, 

e fetes cullir caragous 

e metre en pa, 

e menge-les tantost demàs", 'vols' (de voler) i 'caragols', respectiva- 
ment. 


1397, Conjur popular contra la 


/17/ No he trobat al-lusió alguna a cap dels dos fenòmens que ens 
ocupen a les Regles d'esquivar vocables o mots grossers o pagesívols 


(1473-1507) 8 


/18/ Segons afirma Coromines, referint-se a gual — guau, durant 
els segles XV-XVI coexistiren les dues formes: en el segle XVII no 
apareix altra forma que gual, en el Gazophilacium catalano-latinum 
(1696) de Joan Lacavalleria2". 


L per últim, caldrà anotar aquelles solucions que han arribat a nosaltres: 


/19.a/ Toponímia, pas (-H X f-ul: 
Cardedeu s Cardedol, Valldaneu € Vall de Daniel, Torrelameu £ Torre- 
la-mel , Palou € Palol € Palazol, Vilosiu € VILA OSYL. 


/19.b/ Toponímia, pas Fu) l-H : 
Òpol € OPPIDU, Postils € Postius € POSTICIS. 


/20.a/ Antroponímia' , pas (-H S f-ul: 

Artigau s artigal, Artigaus  artigals, Bordiu € bordil 'casa de camp", 
Cabanau £ cabanal, Casaus £ casals, Caudau € caudal, Gasau € VVA- 
ZAL, Mixeu € Michel (francès), Otiu € OTILO o QUTILO, Riau s rial, 
Salerou £ Salerol € Sarerol € Cererol € Ctreral - -ol, potser també 
Pujoutt. 

/20.b/ Antroponímia, pas l-uj X (HI: 

Armengual, Amengual, Mengual € Armengol, Ermengol, Armingol € 
Armengou € Ermengod (1107) € ERMINGAUD, Traval € "Travau £ 
tTravad € TRASVVAD, Corral € tConrau € "Conrad € EUNRAD, Ba- 





86 Coromines, 1980, 2001, I, p. 415: s.v. arrel 

3 "Serradell, 1971, p. 80-81 

38 Badia i Margarit, 1950, 1953 

89 Coromines, 1980, 2001, IV, p. 691-692: s.v. gual 

40 Tots els antropònims que s'esmenten en el present treball estan extrets de l' obra de B. Moll 
1987) 

41 de B. Moll, 1987, p. 202, dubta entre una etimologia Puig Jou o bé una grafia afrancesada 
de Pujó, penso que podria tractar-se del cognom Pujol amb la vocalització de la -l final 
absoluta que aquí s'està estudiant. 


lil € Baliu € BALICI, Albial € Albiau € SALBIACIUS P, Postils € Pos- 
tius € POSTICIS. 


/21.a/ Lèxic patrimonial, pas HH X ul: 
badiu € batil (àrab), 'camp que no se sembra". Tot i que el DCVB 
mostra el mot com a recollit a Manacor, creiem que potser també fou 
vigent en terres de la Catalunya Vella si considerem el misteriós bodil 
que apareix en el Cartulari de Sant Cugat com a una manifestació 
menys desenvolupada del mateix mot". 


/21.b/ Lèxic patrimonial, pas ul X HH: 
arrel € RADICI, gual € VADU. 


El mateix fenomen (pas ("HJ X -ul) s'observa en d'altres llengúes romàniques, en 
donarem només un parell de mostres: 


/22/ Topònims: 

Aranès: Montcorbau € Mont Corval, Bordius € Bordils, Casau € Casal. 
/23/ Antropònims: 

Occità: Lostau — l'hostal. 

/24/ Lèxic patrimonial: 

Gascó: sau € SALE, mau € MALUS. 


6 Interpretació dels exemples anteriors. 


De tot l'anterior es dedueixen un seguit de consequències: en primer lloc, sembla 
haver-hi hagut una tendència real en català antic a vocalitzar la (-H final absoluta 
en Ful i, d'altra banda, a consonantitzar en (-H la semivocal (-ul final. 


En segon lloc, la presència del topònim Cardedeu /2/ suposa necessàriament que 
el pas FH ò J-ul va haver de ser anterior a la dissimilació J-oul S J-eul, mentre 
que el topònim Opol /4/ fa pensar que el pas invers Jul — FH hauria de ser 
posterior a les correccions que originà tal dissimilació. 


D'aquestes dues solucions, se'n poden extreure, al seu torn, dues deduccions: hi 
hauria, per una banda, una primera tendència a vocalitzar la (-H final absoluta 
catalana, tendència que després seria corregida amb el procés invers (de manera 
que la ultracorrecció que suposa Ópol no ho seria respecte de la vocalització de la 
Fi implosiva, sinó que ho seria respecte de la vocalització de (-H final absoluta). 





42de B. Moll, 1987, p. 60, proposa el nom ALBIACUS com a etimologia, sóc de l'opinió 
que es tractaria d'un t ALBIACIUS que resultaria d'un creuament entre la forma que proposa 
Moll i ALBICIUS (que ha donat en català el nom Albeu), altrament, fóra inexplicable la 
presència d'una -l o una -u finals en aquest nom. 

48 Coromines, 1980, 2001, II, p. 203: s.v. 2. badiu. Els autors proposen com a ètim l'àrab 
batil amb el sufix -iu. Crec que es tractaria d'un cas clar de vocalització (-HJ X l-uJ 

44 Rius Serra, 1945, p. 105 (doc. 918): Et insuper dimito predicto cenobio de mulino el 
de clos, quam mater mea dimisit ei, ut illos qui teneruit donent semper migera I de fabias 
per unumquemque annum ad predictum locum, et de meo sementer, terciam partem, et bodil 
l., en aquest cas, el tancament de la a en o es produiria per tafhim (tancament /a/ X Jo) en 
entorns velars i labials). D'altra banda, valgui a dir que no he sabut trobar aquest mot ni en 
Bassols, 1960, ni en Niermeyer, 1984, ni en du Fresne Du Cange, 1840 

45Rasico, 1980, p. 100 


L per un altre costat, aquesta tendència seria gairebé contemporània al procés 
de dissimilació (-ou/ S J-eul o, si més no, ho seria durant un cert temps"é. 


També sembla indicar aquesta anterioritat de la vocalització sobre la consonan- 
tització el fet que ens hagin arribat més topònims i antropònims amb vocalització 
que no pas topònims i antropònims amb consonantització, mentre que en el lèxic 
patrimonial (on les solucions puristes actuen sempre amb més força) el resultat 
és a l'inrevés"T. 

Observem, endemés, un altre tret: la vocal que precedeix la consonant final 
absoluta que vocalitzà és sempre una vocal tònica, això afecta també les ultra- 
correccions, excepte en un cas: Òpol, en què la vocal que precedeix la ul que 
consonantitzà és una vocal àtona. Malgrat això, creiem que aquest exemple 
no és rellevant, per tres motius, bàsicament: es tracta d'un fet isolat: es trac- 
ta d'una ultracorrecció, com ja hem dit: i, finalment, sospitem que en aquesta 
consonantització hi ha influit potser d'altres factors ultra la correcció (-ul — FI, 
entre ells potser l'analogia amb el topònim Pol (Sant Pol, per exemple), el qual, 
de vocalitzar, presentaria una forma Y Pou (recordem que Ópol presuposa una 
forma " Opoy). 


Tercer, la vocalització de la (-4 ha de ser posterior a la vocalització del final (-ò) 


donat que no trobem cap ultracorrecció que presenti una forma gràfica diferent 
ss. 


Quart, la tendència fonètica a què s'al-ludeix i la seva subsegúent resposta per- 
deren vitalitat a partir de mitjans o finals del segle XIV, a partir de llavors ens 
trobem amb doblets (rail /9/ vs. rahiu /15/, gual vs. guau /18/). Fixem-nos 
que la major varietat d'exemples (fins i tot un mels /1/ on no sembla que s'hagi 
arribat mai a pronunciar una l-4) s'acumulen entre els segles XIII i inicis del 
XIV (deu en total), des de llavors fins al segle XV només en trobem un, cocodriu 
/11/, mot que, endemés, correspon a un animal infrequent en els nostres con- 
torns, hem de tenir present, per altra banda, que aquestes evolucions que ara 
estudiem no apareixen en les Regles d'esquivar vocables o mots grossers o page- 
sívols /17/, cosa que indicaria que aquestes eren unes evolucions ja acomplertes 
a finals del segle XV. 


A més a més, dels dos exemples que mostrem pertanyents al segle XV, un és 
prescindible: detau /13/, la rima demana el mot detall, com ja suposà Martí 
de Riquer en la seva edició P. A més a més, un pas YÍ-NJ S Ful sembla del tot 
improvable: no n'he trobat cap altra mostra ni en aquest ni en d'altres textos, 
tampoc crec que pugui adduir-se que el copista corregís una forma gràfica " detal 





46Pel que fa a aquest pas, Coromines observa resultats en F-oul en mots que actualment 
presenten (-euj en les Vides de Sants Rosselloneses (vegeu Neugaard, E. J. i Eniazze, 1977, p. 
205: Com en molts textos del XII, el diftong 6u, encara no ha passat a eu"), Russell- Gebbett 
presenta la possibilitat que es produís ja en el segle XII (vegeu Russell-Gebbett, 1965, p. 26: 
this Jou X eu) may tvell have existed in the carly tuvel/h century if ve tvay trust fuit (for fecit) 
Of 10:6, but the document is extant only in a thirteenth century copy.), Duarte i Alsina el 
situen decididament en el segle XII (vegeu i Alsina i Reith, Àlex Duarte i Montserrat, 1984, 
1986, p. 97). 

4T Compareu /19.a/ amb /19.b/, /20.a/ amb /20.b/ i /21.a/ amb /21.b/, 

48 Pel que fa al pas (-dJX -ul, els diferents autors semblen estar d'acord que va iniciar-se cap 
a les primeres dècades del segle XI, però no es generalitzaria fins a finals del segle XII (vegeu 
Rasico, 1982, ps. 164-165) 

49 Martines, 1946, p.147, nota VIII vers 5 

que no hauria entès, donat que l'edició grafia el so amb -lI- (hem de tenir en 
compte que Riquer utilitzà dos manuscrits complementaris quant a la totalitat 
de les obres, per la qual cosa hem de deduir que o bé era un tret gràfic de l'autor 
o bé era un tret gràfic d'un manuscrit anterior del qual derivarien els usats per 
Riquer). Sospito que, en aquest cas, es tractaria d'una mala lectura del copista, 
mitjançant la qual confondria la forma gràfica ll amb la forma gràfica u, bé 
perquè D'autor de l'original havia grafiat de forma que no perllongava massa els 
extrems superiors de les ll, bé per deficiència de la il'luminació de la sala, bé 
per estar gairebé esborrat el grafema en questió, etc. 


Cinquè, pel que fa als casos de doblets a què al-ludia suara, en arribar el segle 
XVI una de les dues solucions havia estat definitivament arraconada (general- 
ment la que mantenia la j-ul, vist que només se'ns en manté una en el lèxic 
patrimonial). 


Sisè, entre els motius que van relegar a l'oblit la forma que mantenia (-ul enfront 
la forma en F-HJ en els casos de doblets, sembla ser que n'hi hauria un d'identitat 
cultural: segons que hom pot suposar a partir de les formes caragous i vous /16/, 
aquest tipus de finals presentaven una sonoritat tal que feia que el receptor els 
identifiqués com a propis d'una altra llengua i, per tant, elements a bandejar de 
la llengua catalana. 


Setè, la tendència a la vocalització de la (-H final absoluta és un fet observable 
en les llengúes situades al nord dels Pirineus, tal i com ens mostren els exemples 
del gascó i de l'occità aportats l, cosa que ja era observable pels catalans del 
segle XVP1. El fet que el pas (-4JS Ful) sigui comú amb les llengiúes del nord 
dels Pirineus planteja si no ens trobem davant d'un tipus de tractament fonètic 
d'índole gal-lo-romànica. 


Deixant-ho de banda, és innegable que la vocalització, en les nostres terres, es 
veié afavorida per l'articulació amb ressonància velar que presenta la FH final 
catalana: ressonància que es veu afavorida, segons Antoni M. Badia i Margarit", 
en posició implosiva i quan va acompanyada de vocals de les sèries mitjana i 
posterior. Aquest timbre velar seria, segons Badia, el que possibilità que la (-H 
final pogués ésser absorvida per una J-ul precedent i cita com exemple l'evolució 
del nom de fonts Pau (PAULU 5 "Paul X Pau)". 


De fet, i lligat amb l'anterior, si ens fixem en les mostres aportades, només 
n'hi ha cinc que presentin una vocal palatal anterior prèvia a la (-H que vo- 
calitzaria en (-ul: cocodriu /11/, Vilosiu /19.a/, Bordiu i Otiu /20.a/ i badiu 
(21.a/, enfront de disset solucions que presenten com a prèvia una vocal de les 
sèries mitjana i posterior, contant-ne només les clarament catalanes (és a dir, 
prescindint de caragous i vous /16/ a més de les solucions gascones i occitanes). 


Si tenim en compte aquest fet, així com les paraules de Badia que s'acaben de 
reproduir, sembla ser que la vocalització de la (-H final absoluta catalana en Fu) 
podria haver-se originat en mots que presentaven una vocal de la sèrie mitjana o 
posterior precedint la consonant, aquest fet s'hauria estès, més tard, a les vocals 
palatals fins arribar a generalitzar-se, encara que suposem que aquestes evoluci- 
ons fonètiques —a la vista de la poca varietat de casos aportats— no degueren de 

5OVegeu /22/, /23/ i /24/ 

51 Vegeu /16/ 

52Badia i Margarit, 1980, p. 89 i 89 n.53, vegeu també p. 110 

53 Badia i Margarit, 1984, p. 241 

tenir una força massa considerable en el català medieval. Ens trobaríem llavors 


amb aquell principi fonètic inconclús que ja havia sospitat Coromines"". 


7 Conclusions 


Les principals conclusions a què s'arriben en el present treball respecte a les 
evolucions (HX ul i f-ul — F-H són les segúents: 


1. en el català antic, existí una tendència a la vocalització en -ul de la (-H 
final absoluta precedida de vocal tònica, 


2. aquesta tendència s'originaria durant la segona meitat del segle XII o, 
potser, en els inicis del XIII, seria gairebé simultània al pas f-ouj — f-eul i 
posterior al pas (-òJ — l-ul: 


3. una de les causes que provocaria aquesta vocalització fóra l'articulació 
extremament velar de la (- final precedida de vocal de les sèries mitjana 
o posterior, més tard, aquest fenomen s'estendria a les (-1/ precedides de 
vocal palatal, 


4. durant el segle XIII es produiria una reacció contrària a la vocalització, a 
causa de la qual s'originarien nombroses ultracorreccions (consistents en 
la consonantització (-uj X F-1/ finals), les quals han estat etimològicament 
malinterpretades durant força anys: 


5. entre els segles XIV-XVII coexistirien un seguit de doblets, dels quals 
s'imposaria finalment l'acabat en (-tj, donat que la solució en l-ul seria 
vista com a estrangeritzant: 


6. aquesta vocalització no és exclusiva de la llengua catalana, sinó que s'ob- 
serva també en occità i en gascó: cosa que obliga a plantejar si es podrien 
trobar, o no, causes de tipus gal-lo-romànic que ajudin a aclarir l'origen 
d'aquesta vocalització. L'estudi d'aquesta questió, però, és una tasca que 
surt dels límits d'aquest article. 

